Aalborg Stiftstidende, 1846-03-05
Udlandet. Opstanden i Polen viser sig at være fuldstændigen organiseret over alle polske Lande. Den gamle Kongestad Krakau er nu dens Middelpunct og synes at være Skueplads for de samme blodige Optrin, som Revolutionen af 1830 fremkaldte i Warschau. Af de idag indtrufne Beretninger, saa forvirrede og ufuldstændige de end lyde, sees, at Jnsurgenterne fuldstændigen have besat Krakau og under 23de Februar udstædt følgende Proclamation: 1. Revolutions=Øvrigheden er en for hele Polen absolut, ansvarlig Stat. 2. Enhver, som ikke vil adlyde denne Øvrighed eller nogen af dens Underordnede, straffes med Døden. N. Enhver, som er istand til at bære Vaaben og ikke inden 24 Timer efter Opraab indfinder sig hos Øvrigheden, er hjemfalden til Krigsretten. 4. Hvor som bliver befunden skyldig i Spioneri og Utroskab, straffes med Døden. H. Enhver, som uden Forespørgsel hos Øvrigheden danner en Club eller Committee er Fædrelandsforræder og har forbrudt sin Jndfødtsret. 6. Enhver Menighed opstiller strax i sin Kreds saa mange Allarmtegn, som ere fornødne for at gjøre sig forstaaelig for alle Menigheder; disse Tegn ere Pæl eller Træstænger, omviklede med Straa og overgydte med Tjære, en feilagtig Antændelse af disse Pæle (Bauner!) har Dødsstraf med sig ifølge. Landets Farve skal være den hvide og Ørnen, hvid med udbredte Vinger, med Hovedet vendt mod Høire, Egekrandsen i den høire og en Laurbærkrands i den venstre Klo. Denne Ørn skal ogsaa føres som Segl hos alle Stats- og Retsautoriteter. Proclamationen er underskreven af: Ludvig Gorzkowski, Johan Tyssowski, Alex. Gregorzewski og som Secretair, Carl Rogawski. Allerede Dagen forud var udstædt et Manifest til den polske Nation, saalydende: "Polakker, Opstandens Time har slaaet. Hele det sønderrevne Polen reiser sig og voxer, allerede have vore Brødre i Hertugdømmet Posen og Litthauen etc. reist sig og kjæmpe i Rusland imod Fjenden; de kjæmpe for de helligste, dem i listigste Baghold og ved Overmagt fravristede, Rettigheder. J vide jo, hvad der er skeet og hvad der endnu vedvarende skeer. Vor Ungdoms Blomster raadner Fængslerne og de Forfædre, som understøttede os med Raad, skaanes ikke. Præsterne ere berøvede deres Anseelse; Enhver, som i Tanke og i Daad var beredt til at leve og døe for Polen, er tilintetgjort og hensmægter i Fængsel eller maa hvert Øieblik vente denne Skjæbne. J vort Hjerte er det trængt og blodigt har det sønderrevet det: Budskabet om hine Millioner Knutede, der ere henviisnede i underjordiske Huler, bortslæbte i Undertrykkernes Rækker, viinte med Alt, med al den menneskelige Kraft, som ved Fjenderne forhaanede vor Hæder, ikke tilstedede vort Sprog, ikke tillod os at bekjende vore Fædres Tro, som satte uoverstigelige Dæmninger for Forbedringen af vor sociale Forening, som bevæbnede Brødre mod Brødre, som bagvaskede Fædrelandets ædleste Sønner. Brødre, kun et Skridt endnu og Polen er ikke meere, ja ingen Polak vilde længere existere; vore Børnebørn vilde forbande vort Minde, at vi have efterladt dem Jordens skjønneste Deel kun som en Gruusdynge og Ørken, at vi have ladet det krigerske Folk smedde i Lænker, at de bekjende en fremmed Tro, tale et fremmed Tungemaal og maae være Slaver for deres Rettigheders Usurpatorer, Vore Fædres Støv, der vare Martyrer for Nationens Rettigheder, raaber til os om at hævne dem. Diebørnene raabe til os, at vi have forladt vor Nationalitets Grundsætninger. Gud selv, som engang vil fordre Regnskab af os, tilraaber os dette, 20 Millioner ere vi, reise vi os engang som Mænd, da vil ingen Vold kunne betvinge vor Magt. Den vil tilkjæmpe os en Frihed, som den endnu aldrig har existeret paa Jorden. Den vil tilkjæmpe os en Fælledskabs Arne, af hvilken Enhver efter Fortjeneste og Evne kan nyde Jordens Goder, hvor ingen Slags Privilegier under nogensomhelst Skikkelse skulle gjælde, hvor enhver Polak for sig, Kone og Børn skal finde Sikkerhed, hvor Enhver, som ved Fødsel paa Sjæl eller Legeme er tilsidesat, skal finde Hjælpen af det samlede Fælledshele, hvem da denne Jordbund vil tilhøre, som nu Fremmede besidde. (Man seer heri hele Communismens Spøgeri.) Alle Godtgjørelser ville ophøre; Renter, Hoveri og alle lignende Fordringer ikke mindre og Opoffrelsen for Nationens Sag med Vaaben i Haanden vil blive skadesholdt med Grundeiendomme af Nationens Godser. Polakker, Vi kjende fra idag af ingen Forskjel, vi ere fra umindelig Tid Brødre, fra umindelig Tid Sønner af een Fædrelandets Moder, – een Fader – Gud i Himmelen - ham bønfalde vi om Hjælp og han vil velsigne vore Vaaben og forlene os Seiren. Manifestet, der endnu opfordrer til at undgaae alle Udskeielser, Plyndringer og Mord, slutter med en høitidelig Eed, som alle Polakker opfordres til at aflægge til Nationalregjeringen. - De seneste Efterretninger, der dog for en stor Deel beroe paa Rygter, give endnu Skildring af blodige Begivenheder i Krakau og paa de flere Steder, hvor Revolutionen er kommen til Udbrud. J Krakau staaer General Stem bek i Spidsen for Jnsurgenterne, der bestaae af de kraftfuldeste Kragusere, som ere bevæbnede med Leer og Alle bære røde Huer med graa Peltsrand. Det halve Krakau skal allerede være plyndret og endnu et Rygte beretter, at der paa Krakaus Gader var leveret et Slag, at Broen, der fører til det Østerrigske, var sprængt og det østerrigske Militair saaledes tvunget til at gjøre fælleds Sag med Jnsurgenterne, efter at de russiske og østerrigske Gesandte vare blevne hængte. Jnsurgenthæren skal allerede beløbe sig til omtrent 15,000 Mand. Gallicien, Podolien og Volhynien ere i aaben Opstand og Alt antager den alvorligste og for Ruslands Selvherredømme, meest truende Charakteer. Ogsaa til Over-Schlesien strækker Bevægelsen sig og den preussiske Ørn klapper stærkt med Vingerne. Preussere ere i Marsch baade mod Krakau og til Forstærkning af de schlesiske Garnisoner. J Breslau vilde man vide, at Krakau beskydes af preussiske Tropper. Sønnen af den forrige Senatspræsident i Krakau, v. Haller, er arresteret i Gliwitz. J Gallicien har Opstanden, grebet stærkt om sig og det østerrigske Toldvæsen i Babilhar med sin Pengekasse maattet flygte til preussisk Gebeet. Hos Grev Bobrowski, 2 Mile fra Grændsen i Gallicien, har man fundet en Mængde Geværer og Uniformer. Han selv er arresteret. En anden af Hovedmændene for Bevægelsen er Grev Patulicki, paa Bobreck, i hvis Slotskjældre er smeddet en Mængde Leeer til at meie Russere med. Greven skal staae i Spidsen for et, ogsaa med Kanoner forsynet, Troppecorps, der er marscheret Krokauerne tilhjælp. Præsterne uddele Brændeviin, Syndeaflad og Vaaben til Almuen for at opflamme til Opstand. Ogsaa i andre Deele af russisk Polen skal Opstanden være i fuld Gang. J Stæderne Dombrowa, Schirsche og Krzanow skal det være gaaet meget blodigt til. Fra flere Kanter i Polen strømme Hjælpetropper til Jnsurgenterne. En Trop Leebærere er ligeledes fra Krakaus Gebeet tykket ind i Gallicien, hvor man er i Begreb med at angribe Stæderne Biala og Bieliz for at bemægtige sig de derværende store Klædefabrikker. Ved Galliciens Grændse skal det allerede 2 Gange være kommet til Kamp med det østerrigske Militair og Østerrigerne begge Gange med Tab være slaaede tilbage. Senere skulle de polske Jnsurgenter have indtaget den gallitiske Bjergværksstad Wielika, hvor alle Bjergværksarbeiderne havde sluttet sig til dem og hvor den østerrigske Hoved-Saltkasse med 200,000 Gylden faldt i deres Hænder. Derfra have de jaget Østerrigerne ud af Podgorze og drevet dem tilbage til Wadowierze. J den russisk polske Stad Augostow skal ogsaa være udbrudt Opstand, ligesaa russisk Wolhynnien. Østerrigerne skulle senere være paany rykkede mod Krakau og efter den sidste Stafets Budskab rasede der blodig Kamp og flere Huse stode i Lue. J Gallicien synes forresten Polens nye Frihedskomp at have vundet størst Terrain og i flere østerrigske Regimenter er endog udbrudt Gjæring. Sammensværgelsen skal endog strække sig dybt ind i Bukowina og over Karpatherne til de østlige Kredse af Nord-Ungarn. J Wien ere flere fornemme Polakker arresterede. J det preussiske Polen anstrænger Regjeringen alle physiske Kræfter for at undertrykke den polske Bevægelse. J Posen finde idelige Arresteringer af de meest anseete Beboere Sted.